ปกติประจำเดือนมาวันที่ 24 ค่าเเล้วคือมีอะไรกับเเฟนวันที่ 25 เเต่ป้องกันเเละเเฟนเค้าหลั่งข้างนอก เค้าเครียดมากเลยค่ะ เพราะปกติประจำเดือนเค้ามาตรงเวลาตลอด เเฟนเค้าได้ใช้นิ้วด้วยเค้ากลัวว่ามือเเฟนเลอะนำ้เเล้วเอาเข้าไปในช่องคลอด อย่างงี้เค้าท้องมั้ยคะตอนนี้เค้าเครียดมากๆเลย เพราะ 2 อาทิตย์กว่าๆเเล้วที่ยังไม่ได้มา เค้าควรทำยังไงดีคะ
สวัสดีค่ะ หากหลังจากที่ได้มีเพศสัมพันธ์ไป 7 วัน แล้วยังไม่มีประจำเดือนมา ก็ถือว่าไม่ได้มีเพศสัมพันธ์ในระยะปลอดภัย โอกาสที่จะตั้งครรภ์นั้นมีได้ แต่หากใช้ถุงยางอนามัย ร่วมกับการหลั่งนอก โอกาสในการตั้งครรภ์ก็ถือว่ามีน้อยมาก ส่วนการใช้นิ้วที่เปื้อนน้ำอสุจิ สอดใส่เข้าไปในช่องคลอด โอกาสที่จะตั้งครรภ์ก็มีได้น้อยเช่นกันอย่างไรก็ตาม หากผ่านมา 2 สัปดาห์แล้วที่ประจำเดือนยังไม่มา ก็ควรตรวจหาการตั้งครรภ์ดูก่อน หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งก็ควรรอต่อไปก่อนอีกซักระยะ ประจำเดือนก็น่าจะมาในที่สุดค่ะ